《和玉车见约事竣各便道省觐兼订复命之期先此惜别集杜三首 其三》
明代·唐伯元

高才仰望足离筵，献纳司存雨露边。顾我老非题柱客，将诗不必万人传。

思家步月清霄立，肺病几时朝日边。朱绂即当随彩鹢，杜陵韦曲未央前。

作者简介：（1540—1598）明广东澄海人，字仁卿。万历二年进士。历知万年、泰和二县，有惠政。官至南京吏部文选司郎中，佐尚书孙丕扬澄清吏治，苞苴不及其门。受业于永丰吕怀，深疾王守仁新说，上疏反对守仁从祀文庙。有《二程年谱》等。